Sukodinit

Ang sukodinit usa ka himan nga magsukod sa alinsuob. Duna kini duha ka mahinugdanong bahin: una (1) ang iyahang igbabati kun sensor diin adunay kausaban sa alinsuob; ug ikaduha (2) pamaagi sa pagbag-o niing kausaban ngadto sa kaiphanong bili. Dako ang kapuslanan sa mga sukodinit sa teknolohiya ug sa industriya sa pagbalantay sa dagan sa meteorolohiya, sa medisina ug sa alamdagang panukiduki. Nasayran na sa mga Gregong pilosopo ang pipila sa mga prinsipyo sa sukodinit sa duha ka libo ka tuig nga nanglabay.